《惠德歈音 其二》
明代·霍与瑕

万家鱼鳖一城孤，漂渺江村类泛凫。七月以来天未悔，三更之后鬼频呼。

元公诘旦祷弥切，太守连旬睡亦无。昭格由来回造物，蒸黎濒溺幸更苏。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。